Աշոտ Մարգարյան

Աշոտ Արմենի Մարգարյան (հոկտեմբերի 14, 1989(1989-10-14), Երևան, Հայկական ԽՍՀ, ԽՍՀՄ), հայ հասարակական և պետական գործիչ, Արցախի Հանրապետության վարչապետի օգնական (2014-2016), Հայաստանի վարչապետի օգնական (2016 հոկտեմբեր 18 - 2017 փետրվար 6)։ ՀՀ Աշխատանքի և սոցիալական հարցերի նախարարի տեղակալ (2017 թ․փետրվար -2017-հուլիս։ 2017 թ․ սեպտեմբերից Հայաստանի մանուկներ բարեգործական հիմնադրամի տնտեսական զարգացման ծրագրի պատասխանատու։


== Կենսագրություն ==
Ծնվել է 1989 թվականի հոկտեմբերի 14-ին Երևանում, Հայկական ԽՍՀ։ 2007-2009 թվականներին ծառայել է ՀՀ Զինված ուժերում, ստանալով ավագ սերժանտ կոչումը։ 2016 թվականի ապրիլին որպես կամավոր զորագրվել է պաշտպանության բանակ, իրականացրել մարտական ծառայություն։


=== Կրթություն ===
2006 թվականին գերազանցությամբ ավարտել է Երևանի Խաչատուր Աբովյանի անվան թիվ 84 դպրոցը։ 2006-2012 թվականներին սովորել և ավարտել է ԵՊՀ միջազգային հարաբերությունների ֆակուլտետը։ 2011 թվականի հոկտեմբեր-դեկտեմբեր ամիսներին Լոնդոնի LSI ուսումնական կենտրոնում անցել է մասնագիտական թարգմանության դասընթացներ։ 2012-2013 թվականներին «Լույս Archived 2018-10-24 at the Wayback Machine.» կրթաթոշակի ծրագրի  շրջանակներում Լոնդոնի համալսարանական քոլեջի սլավոնական և արևելաեվրոպական ուսումնասիրությունների դպրոցում ստացել է քաղաքականության, անվտանգության և ինտեգրացիայի մագիստրոսի կոչում։ 2015 թվականին հունվար-հունիս ամիսներին «Տավիտյան» կրթաթոշակով ուսանել է «Հանրային կառավարում և վարչարարություն» Ֆլետչերի իրավունքի և դիվանագիտության դպրոցում, Թաֆթս համալսարան, ԱՄՆ։ 2016 թվականին Հայաստանի դիվանագիտական դպրոց ում վերապատրաստվել է միջազգային հարաբերություններ և դիվանագիտություն մասնագիտությամբ։


=== Աշխատանքային գործունեություն ===
2013 հունիս-հոկտեմբեր, Միացյալ Թագավորությունում ՀՀ դեսպանատուն, հյուպատոսի օգնական, փորձաշրջան։
2013 հունիս-սեպտեմբեր, Միացյալ Թագավորությունում Պաղեստինի ներկայացուցչություն, հետազոտական փորձաշրջան։
2014-2016 - Եվրասիական հետազոտությունների և վերլուծության ինստիտուտի համանախագահ, Երեւանյան գրասենյակի տնօրեն։
2014-2016 - Արցախի Հանրապետության վարչապետի օգնական։
2016 հոկտեմբերի 18 - 2017 փետրվարի 6 ՀՀ վարչապետի օգնական։
2017 թ․ փետրվարի 6 - 2017 հուլիսի 4 ՀՀ Աշխատանքի և սոցիալական հարցերի նախարարի  տեղակալ։
2017 թ․ սեպտեմբերից Հայաստանի մանուկներ բարեգործական հիմնադրամի տնտեսական զարգացման ծրագրի պատասխանատու։


=== Հասարակական ակտիվություն ===
2012-ին մասնակցել է «Լույսի» «Զարգացնենք Հայաստանը միասին» ծրագրին, որտեղ նախաձեռնել է ԼՂՀ զոհված ազատամարտիկների թանգարանի նյութերի հինգ լեզուներով թարգմանությանը ՝ դրանք հասանելի դարձնելով օտարերկյա այցելուների համար։ «Արցախի մարդիկ» (Humans of Artsakh) նախաձեռնության հեղինակն է, որն իրենից Արցախի մարդկանցով ու բնակավայրերով ֆոտոպատմությունների շարք է ներկայացնում։ Այս նախաձեռնության կարգախոսն է` «Արցախը հայկական հող է և անկախ պետություն, ոչ թե հակամարտություն»։ Ներկայումս էջն  ունի ավելի քան  12.500 հետևորդ՝  Հայաստանից  և Սփյուռքից ։ Հանդիսանում է «Փայտփորիկներ» (Woodpeckers Wood Toys)  և մի շարք այլ հասարակական-սոցիալական նախաձեռնությունների հեղինակ (2014 թ. հունվարի 28) : 2016 թվականին հիմնադրել է «Շելթր Քնսթրաքշն Archived 2020-09-20 at the Wayback Machine.»  սահմանափակ պատասխանատվությամբ ընկերությունը, որը սոցիալական նշանակություն ունեցող  ծրագիր է և  նպատակ ունի ապահովելու կացարանով միջին ու միջինից ցածր եկամտաբերություն ունեցող ընտանիքներին։


== Գիտական գործունեություն ==
Ունի երկու տասնյակից ավելի գիտական և վերլուծական հոդվածներ հայաստանյան և միջազգային մամուլում։


== Սոցիալական մեդիայում ներկայացվածություն ==
Twitter
Facebook
Linkedin(չաշխատող հղում)
Ինստագրամ


== Տես նաև ==
Անկայունությունը Մերձավոր Արեւելքում սպառնալիք է խաղաղությանն ամենուր  lragir.am
Ադրբեջանը չի կարող իրեն թույլ տալ «խավիարային դիվանագիտության» նախկին շռայլությունը. քաղաքագետ artsakhpress.am
Ինչպե՞ս են հակահայ բանաձևերը մտել ԵԽԽՎ օրակարգ, և ի՞նչ հետևանքներ կարող են ունենալ. քաղաքագետի դիտարկումները artsakhpress.am
Հայաստանի մանուկներ բարեգործական հիմնադրամ
Աշոտ Մարգարյան.«Արցախը Ռուսաստանի կողմից ղեկավարվող եւ Հայաստանը ներառող ցանկացած քաղաքական միության աքիլեսյան գարշապարն է» mediamax.am
Մարգարյան. «ԼՂՀ-ն կարող է ինչպես կառուցողական, այնպես էլ կործանարար նշանակություն ունենալ Մաքսային միության գործընթացում» hetq.am
«մաքսային» ճանապարհն ու արցախյան հակամարտությունը theanalyticon.com
Պետք է ամեն ինչ անել, որպեսզի «Լույսի» առաքելությունը շարունակվի. Աշոտ Մարգարյան 168.am


== Ծանոթագրություններ ==